|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΔΗΜΟΣ ΛΕΥΚΑΔΑΣ** |  | ΑΝΑΡΤΗΤΕΑ ΣΤΟ ΔΙΑΔΙΚΤΥΟΛευκάδα, 15 Ιουνίου 2022Αρ. Πρωτ.: 13397 |

ΠΕΡΙΛΗΨΗ ΔΙΑΚΗΡΥΞΗΣ ΗΛΕΚΤΡΟΝΙΚΟΥ ΑΝΟΙΚΤΟΥ ΔΙΑΓΩΝΙΣΜΟΥ

Ο Αντιδήμαρχος

προκηρύσσει ηλεκτρονικό ανοικτό διεθνή διαγωνισμό με σφραγισμένες προσφορές και κριτήριο κατακύρωσης την πλέον συμφέρουσα από οικονομική άποψη προσφορά αποκλειστικά βάσει τιμής, για την ανάδειξη αναδόχου για ΠΡΟΜΗΘΕΙΑ ΥΛΙΚΩΝ ΓΙΑ ΤΗΝ ΑΠΟΚΑΤΑΣΤΑΣΗ ΑΓΡΟΤΙΚΩΝ ΟΔΩΝ ΔΗΜΟΥ ΛΕΥΚΑΔΑΣ, με εκτιμώμενη αξία 1.000.000,00€ συμπεριλαμβανομένου Φ.Π.Α.24%.

Προσφορές υποβάλλονται για το σύνολο των ειδών του ενός ή περισσότερων ή όλων των τμημάτων.

**1. Αναθέτουσα Αρχή - Στοιχεία επικοινωνίας:** Αναθέτουσα αρχή: ΔΗΜΟΣ ΛΕΥΚΑΔΑΣ, Οδός: Υπ. Κατωπόδη και Αντ. Τζεβελέκη, 31100 Λευκάδα, Τηλ.:26453 60610, E-mail: info@lefkada.gov.gr, Ιστοσελίδα: [www.lefkada.gov.gr](http://www.lefkada.gov.gr)

**2. Πρόσβαση στα έγγραφα:** Άμεση και δωρεάν πρόσβαση στα έγγραφα της σύμβασης υπάρχει στη διεύθυνση διαδικτύου της διαδικτυακής πύλης www.promitheus.gov.gr του Ε.Σ.Η.ΔΗ.Σ., [www.lefkada.gov.gr](http://www.lefkada.gov.gr) και www.promitheus.gov.gr του ΚΗΜΔΗΣ.

**3. Περιγραφή της δημόσιας σύμβασης:** προμήθεια υλικών κατασκευής καταστρώματος αγροτικών οδών ήτοι προμήθεια υλικών οδοστρωσίας(αμμοχάλικο 3Α), προμήθεια έτοιμου σκυροδέματος κατηγορίας C16/20, προμήθεια σάκων μαύρου τσιμέντου τύπου Portland και προμήθεια δομικού πλέγματος Τ131.

Η παρούσα σύμβαση υποδιαιρείται στις ομάδες:

ΤΜΗΜΑ Α (σκυρόδεμα): με εκτιμώμενη αξία χωρίς Φ.Π.Α. 24%:455.173,92€ (με ΦΠΑ: 564.415,66€, ΦΠΑ: 109.241,741€).

ΤΜΗΜΑ Β (αδρανή υλικά): με εκτιμώμενη αξία χωρίς Φ.Π.Α. 24%:83.064,59€ (με ΦΠΑ: 103.000,09€, ΦΠΑ: 19.935,5016€).

ΤΜΗΜΑ Γ (τσιμέντο και δομικό πλέγμα): με εκτιμώμενη αξία χωρίς Φ.Π.Α. 24%:268.213,10€

(με ΦΠΑ: 332.584,24€, ΦΠΑ: 64371,144€).

Η εκτιμώμενη αξία της σύμβασης ανέρχεται στο ποσό των **806.451,61**€ χωρίς ΦΠΑ 24 % (με ΦΠΑ: 1.000.000,00€, ΦΠΑ: **193.548,39**€).

**4.Κωδικοί CPV:** 44114000-2-σκυρόδεμα, 14210000-6- αδρανή υλικά, 44111200-3 τσιμέντο, 14622000-2 χάλυβας

**5. Εναλλακτικές προσφορές:**  Δεν επιτρέπεται η υποβολή εναλλακτικών προσφορών.

**6. Διάρκεια της σύμβασης:** Η διάρκεια της σύμβασης ορίζεται σε 18 μήνες από την υπογραφή της σύμβασης.

**7. Δικαιούμενοι συμμετοχής**: Στο διαγωνισμό γίνονται δεκτά φυσικά ή νομικά πρόσωπα, ή ενώσεις και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Η αναθέτουσα αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν/ παρέχουν ''ειδικό'' ετήσιο κύκλο εργασιών (σε ευρώ) τριών τελευταίων ετών 2019, 2020,2021 ίσο ή μεγαλύτερο από το διπλάσιο του προϋπολογισμού για το κάθε τμήμα της παρούσας σύμβασης μη συμπεριλαμβανομένου ΦΠΑ. Σε περίπτωση οικονομικού φορέα που λειτουργεί λιγότερο από τρία έτη, αρκεί ο μέσος ''ειδικός'' ετήσιος κύκλος εργασιών για τα έτη που λειτουργεί να είναι ίσος ή μεγαλύτερος από το διπλάσιο του προϋπολογισμού της παρούσας σύμβασης μη συμπεριλαμβανομένου ΦΠΑ.Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται αθροιστικά από τα μέλη της ένωσης.

Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται κατά τη διάρκεια των τριών (3) τελευταίων ετών, να έχουν εκτελέσει τουλάχιστον δύο (2) συμβάσεις προμηθειών του συγκεκριμένου τύπου, με δημόσιους φορείς.

Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται θα πρέπει να καλύπτονται από κάθε μέλος της ένωσης χωριστά .

**8.Εγγυήσεις συμμετοχής:** Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς, εγγυητική επιστολή συμμετοχής, εγγυητική επιστολή συμμετοχής σε ποσοστό 2% επί της εκτιμώμενης αξίας, εκτός ΦΠΑ, του κάθε τμήματος ήτοι:

**ΤΜΗΜΑ Α** : ποσού εννέα χιλιάδων εκατόν τριών ευρώ και σαράντα οκτώ λεπτών (9.103,48€).

**ΤΜΗΜΑ Β** : ποσού χιλίων εξακοσίων εξήντα ενός ευρώ και είκοσι εννέα λεπτών(1.661,29€)

**ΤΜΗΜΑ Γ** : ποσού πέντε χιλιάδων τριακοσίων εξήντα τεσσάρων ευρώ και είκοσι έξι λεπτών (5.364,26€).

Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς , ήτοι μέχρι 20-08-2023, άλλως η προσφορά απορρίπτεται.

**9. Παραλαβή προσφορών:** Ο διαγωνισμός θα διενεργηθεί με ηλεκτρονικό τρόπο μέσω της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) στη διαδικτυακή πύλη www.promitheus.gov.gr του συστήματος, σύμφωνα με τις διατάξεις του Ν.4412/2016, την **26-07-2022** και ώρα **10.00** Η καταληκτική ημερομηνία παραλαβής των προσφορών είναι η **20-07-2022** και ώρα **13.00**

**10. Χρόνος ισχύος προσφορών**: διάστημα δώδεκα (12) μηνών από την επόμενη της καταληκτικής ημερομηνίας υποβολής προσφορών.

**11. Γλώσσα σύνταξης προσφορών**: Ελληνική

**12. Χρηματοδότηση:** Για την παρούσα διαδικασία έχει εκδοθεί η απόφαση με αρ. πρωτ. 12911/9-06-2022 (ΑΔΑΜ:22REQ010719399, ΑΔΑ:6ΖΣ0ΩΛΙ-Μ2Φ) για την ανάληψη υποχρέωσης/έγκριση δέσμευσης πίστωσης για το οικονομικό έτος 2022 και έλαβε α/α Α-829 καταχώρησης στο μητρώο δεσμεύσεων ΔΗΜΟΥ ΛΕΥΚΑΔΑΣ

Η παρούσα σύμβαση περιλαμβάνεται στο υποέργο 2-«Προμήθεια υλικών για την αποκατάσταση αγροτικών οδών» του έργου: «ΒΕΛΤΙΩΣΗ ΑΓΡΟΤΙΚΗΣ ΟΔΟΠΟΙΪΑΣ ΔΗΜΟΥ ΛΕΥΚΑΔΑΣ» το οποίο έχει ενταχθεί στον Άξονα «Ποιότητα ζωής και εύρυθμη λειτουργία των πόλεων, της υπαίθρου και των οικισμών» του Προγράμματος «ΑΝΤΩΝΗΣ ΤΡΙΤΣΗΣ», κατόπιν της με αριθμ.14575/24-07-2020/ΑΔΑ:9Η5746ΜΤΛ6-ΓΥ3 πρόσκλησης

**13. Προδικαστικές προσφυγές**: Σε περίπτωση προσφυγής κατά πράξης της αναθέτουσας αρχής, ισχύουν οι διατάξεις του Βιβλίου ΙV (άρθρα 345 έως 374) του ν. 4412/2016, και το υπ’ αριθ. 39 Προεδρικό Διάταγμα (Π.Δ) (ΦΕΚ 64/04-05-2017/τεύχος Α) περί «Κανονισμός εξέτασης Προδικαστικών Προσφυγών ενώπιον της Αρχής Εξέτασης Προδικαστικών Προσφυγών(ΑΕΠΠ)»

**14. Δημοσιεύσεις:** Η περίληψη και το πλήρες κείμενο της παρούσας Διακήρυξης καταχωρήθηκαν στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ).

 **Ο Αντιδήμαρχος**

 **Γαζής Αναστάσιος**